臺灣實情係由歐亞大陸板塊同菲律賓板塊相撞後擠出嚟嘅島。擠壓作用令臺灣島慢慢鼓起，形成島上好多山脈。花東縱谷將臺灣島一分為二，縱谷東邊嘅海岸山脈屬於菲律賓板塊，西邊嘅中央山脈、雪山山脈同玉山山脈就屬於歐亞板塊。玉山山脈形成後，再出現阿里山山脈。來自高山嘅雨水係咁沖刷，再造就山脈西側沖積平原嘅誕生。今時今日，板塊運動仍然持續，臺灣頻頻地震。